
Oidboarisch 


Der Artikl is im Dialekt Obaboarisch gschrim worn. 


Oidboarisch is de Bezeichnung fia de boarische 
Sproch in da Zeid vom 8. Joarhundat bis Mitte 
11. Joarhundat n. KrJ 1 ^ Olle westgermanischn 
Idiome in dera Zeid, wo de Zwoate 
Lautvaschiabung stottgfundn hod, wern zum 
Oidhochdeitschn zejd. Des woa koa homogene 
Sproch, sundan hod aus mearan Varietaetn 
bstandn (Oidboarisch, Oidalemannisch, 
Oidfrankisch)[ 2 l Bedeitnde oidhochdeitsche 
Sprochdenkmoi san in Oidboarisch vafosst, 
meglichaweis aa de ejtasdn. 

Oidboarische Sproch moant oisdann ned es 
moderne Boarisch vom heitign Oidbayern, 
sundan de Urform dovo. 

Entstehung und Sprochgebiet 


Oidboarisch is im 6. Joarhundat in da Region neadli vo de Oipn 
und sidli vo da Donau entstandn. 

Im Joar 488 n. Kr. hod es Remische Reich de Donaugrenz 
nimma vateidign kena und de ehemolign Provinzn Noricum und 
Raetia afgem. Nacha san west- und ostgermanische Gruppm vo 
vaschiedna Staemm ins Gebiet voadrunga und hams bsiedlt. 

Zamma mit am Tei vo da remischn Bevejkarung, wo bliem is, 
hod si do draus da Stamm vo de Bajuwarn entwickltJ ^ Zua 
sejm Zeid is de boarische Sproch entstandn. Aus da 
Sprochgenese san aa de vaschiednan Eifliss afs Boarische 
nochvoiziagbor: westgermanisch (alemannisch, frenkisch), 
ostgermanisch, romanisch und slawischJ 4 ' Aus da Ofangszeit 
gibts owa koane Sprochdenkmoi, de Schriftdokumente aus dera 
Zeid worn in Latein gschriem. Es Ofangsdatum vom 
Oidboarischn eagibt si ausm Ofang vo da Ibaliefarung im spodn 
8. Joarhundat. Es Enddatum ausm Austausch vo de 
oidhochdeitschn Endungsvokale (-a, -ulo, -i) duachs 
Middlhochdeitsche e. Da Zeidram losst si aa gschichtli begrindn. Da Ofang vo da oidboarischn Ibaliefarung 
duachs Ene vom Herzogdum vo de Agilofinger (788 Obsetzung vom Tassilo III.) und de Eigliedarung vo 
Bayern ins Reich vom Karl am GroKn. Und es End vom Oidboarischn duach de massivn Vaenderunga in da 
Sozial- und Wirtschoftsstruktua im 11./12. Jh. (Ofange im Steddewesn, Buidungswesn, in da 
Territorialisiarung) 

Es Oidboarische Sprochgebiet deckt se weitgehend mit am boarischn Sprochgebiet in heitiga Zeit: Estreich 
(ausgnumma Vorarlberg), Oidbayern und s deitschsprochige Sidtirol. 

Phonologie 

Freisinger Petruslied, um 880 entstandn 


As Oidboarische untascheidt si in foigendn Varietaetn gengiba vom Oidhochdeitschn: 

■ de Verschiabung vo de stimmlosn Vaschlusslaute (Tenues) is seitm 8. und 9. Joarhundat 
voistendi duachgfiat 

■ de Medienvaschiabung is im 8. und 9. Joarhundat weitgehnd duachgfiht (tippisch fias 
Oidboarische san de Fortis-Konsonantn p/t/k stott b/d/g im Olaut) 

■ ausm germanischn <k>> (th) is scho im 8. Joarhundat a <d> worn 

■ s germanische lange o bleibt bis ins 9. Joarhundat dahoidn, oft ois <oo> gschriem 

■ da dumpfe Reduktionsvokal <e> in oidhochdeitschn Nemsuim wead im Oidboarischn moast 
ois <a> gschriem 

De Untaschiede zum Oidfrenkischn san in da Phonologie wesentli, de Untaschiede zum Oidalemmannischn 
nua gering. Es gibt oba aa phonologische Untaschied zum Oidalemannischn. Generej san im Oidboarischn 
oitadimlichare Sprochvoejtnisse lang dahoidn bliem. Interessant is aa de Vawandtschoft zum 
LangobardischnJ 5 ] 


Textbeispui 

A Vagleich zwischn vaschiedna oidhochdeitschn Variantn vom „Vater Unser“ zoagt de Untaschiede af J 6 ^ 












Oidalemannisch, 8. 

Jh. 

St. Gallener 
Paternoster 

Fat er unseer, thu pist 
in himile, 

uuihi namun dinan, 
qhueme rihhi di'n, 
uuerde uuillo di'n, 
so in himile sosa in 
erdu. 

prooth unseer 

emezzihic kip uns 
hiutu, 

oblaz uns sculdi 

unsero, 

so uuir oblazem uns 
skuldikem, 

enti ni unsih firleiti in 
khorunka, 

uzzer losi unsih fona 
ubile. 


Oid-Sid-Rhein- 
Frankisch, 9. Jh. 

Wei Sen burg 
Katechismus 

Fater unser, thu in 
himilom bist, 
giuulhit si namo thin, 
quaeme rlchi thin, 
uuerdhe uuilleo thin, 
sama so in himile endi 
in erthu. 

Brooth unseraz 

emezzlgaz gib uns 
hiutu. 

endi farlaz uns sculdhi 
unsero, 

sama so uuir 
farlazzem scolom 

unserem. 

endi ni gileidi unsih in 
costunga. 

auh ariosi unsih fona 
ubile. 


Oid-Ostfrankisch, urn 
830 n. Kr. 

Tatian 


Fater unser, thu thar 
bist in himile, 
si geheilagot thin 
namo, 

queme thin rihhi, 

si thin uuillo, 

so her in himile ist, so 

si her in erdu, 

unsar brot tagallhhaz 

gib uns hiutu, 

inti furlaz uns unsara 

sculdi 

so uuir furlazemes 
unsaren sculdlgon, 
inti ni gileitest unsih in 
costunga, 

uzouh ariosi unsih ton 
ubile. 


Oidboarisch, Ofang 9. 
Jh. 

Freisinger Paternoster 

Fater unser, du pist in 
himilum. 

Kauihit si namo din. 
Piqhueme rihhi din, 
Uuesa din uuillo, 
sama so in himile est, 
sama in erdu. 

Pilipi unsraz emizzigaz 
kip uns eogauanna. 
Enti flaz uns unsro 
sculdi, 

sama so uuir 
flazzames unsrem 
scolom. 

Enti ni princ unsih in 
chorunka. 

Uzzan kaneri unsih 
fona allem sunton. 


Morphologie 


In da Morphologie is voa oim de Endung -in im Untaschied zum Oidfrankischn -en wichti. Beispui: henin 
(deitsch: des Hahnes), nemin (des Namens)J 5 ^ 

Lexik 


Es Oidboarische untascheid si aa in da Lexik vo andan oidhochdeitschn Idioma. Markant is do vor oim da 
Untaschied zwischn Boarisch und Alemannisch oanaseits und de Frenkischn Varietaetn andaraseits. Es 
Oidboarische untascheid se aa in da Lexik wesntli vom frenkischn Oidhochdeitschn owa nua unwesntli vom 
Oidalemannischn, und zwor um so wenga je weida ma in da Gschicht zruckgehd. Beispui: 

■ klagen: klagon (alemannisch, boarisch); wuofen (frenkisch) 

■ Gedechdnis, Odenga: gihuct (alemannisch, boarisch); gimunt (frenkisch) 

■ (si) frein: freuuen (alemannisch, boarisch); gifehan (frenkisch) 

■ demuatig: deomuoti (alemannisch, boarisch); odmuoti (frenkisch) 

■ heilig: wTh (alemannisch, boarisch); heilag (frenkisch) 

■ Geist: atum (alemannisch, boarisch); geist (frenkisch) 


De letztn zwoa Beispui wih (gweiht) und atum (Odm/Atem) weisn a eindeitige Vawandtschaft zu de 
gotischn Begriffe weihs und ahma af. 






Omerkn muass ma, dass de Ibaliefarung vom Oidboarischn Woatschotz eihgschrenkt is, wei fost nur 
religiese Texte aus dera Zeid ibaliefad worn san. Vui Weata, wo im Oidboarischn gem hod miassn, san fias 
Boarisch eascht ausm Spodmiddloita ibaliefat, beispuisweis de boarischn Wochntogsnam Ertog und 
PfinztogP^ 

Oidboarische Beleg 


In da Linguistik wean olle westgermanischn Idiome aus da Zeid vo etwa 750 bis 1050 n. Kr., bei dena de 
Zwoate Lautvaschiebung voahandn is, mitm Iwabegriff „Oidhochdeitsch“ bezeichnt. Insofern is des 
Oidboarische a Tei vom Oidhochdeitschn. Des Oidhochdeitsche woa i dera Zeid owa seah heterogen, 
deshoib gibts a vui Mischtexte. A berihmds Beispui dafia is des Hildebrandsliad. Des is uma 830-840 vo 
zwoa unbekanntn Fuldaer Manchn gschriem worn; zwoar oidhochdeitsch owa in oana eigntimlichn 
oidsachsisch-boarischn Mischsproch 

Ausm oidboarischn Sprochraam san zoireiche Primarquejn ois Manuskripte iwaliefat, de wo haptsachli in de 
Skriptorien vo de Klasta Freising (Domklosta), Regnschburg (Stift Niedamiinsta), Tegernsee, 
Benediktbeiern, Passau (Klosta Niedanburg), Wessobrunn, Mondsee und Soizburg (Stift Sankt Peter) 
entstandn san, owa aa vo boarischsprochign Schreiban im Klosta Fulda niedagschriem worn san, sowia 
spoda aa in dena Klastan (Stifte) vo de Benediktinan in Klosterneuburg und Millstatt. 

Da Iwagang zwischn Oidboarisch und middlhochdeitschn Boarisch woa fliaKnd. Es gibt no bis ins spade 11. 
Jh. Belege fias Oidboarische. So is no noch 1050 im Klosta Wessobrunn a oidboarische Iwasetzung vom 
alemannischn St. Gallner Notker ogfeatigt worn. Heit wead des Werk noch seim derzeitign 
Aufbewohrungsort Wean "Weana Notker" gnennt. Emfois no grouKnteis af Oidboarisch is des z 
Re gnschburg noch 1067 vafosste Otlohs Gebet. 


750-800 

■ KG Kassla Gsprache (unsicha: 8. Joarhundat, Bayern, oidboarisch) 

■ MF Mondseer Fragmente (Ende vom 8. Joarhundat, unsicha: Lothringen, oidsidrheinfrankisch 
oda oidboarisch) 

■ W Wessobrunner Schopfungsgedicht und Gebet (766-800, oidboarisch, vialleicht aa 
oidsachsich und oidenglisch) 

■ BR Basler Rezepte (aa Fuldaer Rezepte, 8. Joarhundat, oidoabfrankisch, oidboarisch, ae.) 

■ LBai Lex Baiwariorum (vor 743, Latein, sowia vaoanzlt oidboarisch oda oidfrankisch) 

800-900 

■ A Abrogans (Ende vom 8. Joarhundat, oidboarisch, Obschrift circa 830 oidalemannisch) 

■ AB Altbairische Beichte (Ofang vom 9. Joarhundat) 

■ BG Altbairisches Gebet (aa St. Emmeramer Gebet, Ofang vom 9. Joarhundat, unsicha: 
Regnschburg, teiweis oidfrankisch) 

■ E Exhortatio ad plebem christianam (Ofang vom 9. Joarhundat) 

■ FP Freisinger Paternoster (Ofang vom 9. Joarhundat, Bayern) 

■ LF Lex Salica Fragment (Ofang vom 9. Joarhundat) 

■ FG Frankisches Gebet in boarischa Umschrift (821, arh.-frankisch und vamutli oidboarisch]) 

■ Hi Hildebrandslied (unsicha: Vorlog 1. Hejftvom 8. Joarhundat, Obaitalien; erhoitans 
Manuskript 9. Joarhundat, Bayern oda Fulda, oidboarisch und teiweis oidsachsisch) 

■ M Muspilli (unsicha: 9. Joarhundat, 810, 830, oidboarisch) 





■ PE Freisinger Priestereid (unsicha: 1. Hejft vom 9. Joarhundat, oidboarisch) 

■ C Carmen ad Deum (Mittn vom 9. Joarhundat) 

■ P Freisinger Petruslied (Freisinger Bittgesang an an heiligen Petrus) (unsicha: Mittn vom 9. 
Joarhundat) 

■ BB Vorauer Beichte (Ende vom 9. Joarhundat) 


900-1100 

■ Psb Psalm 138 (uma 930, oidboarisch) 

■ SG Sigihards Gebete (unsicha: Ofang vom 10. Joarhundat, oidboarisch) 

■ WS Wiener Hundesegen (unsicha: 1. Hejft vom 10. Joarhundat, oidboarisch) 

■ PNe Pro Nessia (unsicha: 10. Joarhundat, oidboarisch) 

■ JB Jungere bairische Beichte (1000) 

■ Wessobrunner Predigten (aa ois Althochdeutsche Predigtsammlungen A-C bezeichnt, 11. 
Joarhundat) 

■ OG Otlohs Gebet (noch 1067, oidboarisch) 

■ Oculorum Dolor (11. Joarhundat, Minga, oidboarisch) 

■ R Ruodlieb-Glossn (11. Joarhundat, Klosta Tegernsee) 

■ Klosterneuburger Gebet (11 Joarhundat, middlboarisch) 

■ Contra malum malannum (2. Hejft vom 11. Joarhundat) 

■ Weaner Notker (spods 11. Joarhundat) 

■ Millstatter Blutsegen (12. Joarhundat, siidboarisch) 

Schau aa 

■ Bairische Ethnogenese 

■ Gschicht fum Boarischn 

■ Latein im Boarischn 

■ Hildebrandsliadl 


Beleg 


1. Josef Schatz: Altbairische Grammatik, Laut-und Flexionslehre. Verlag: Vandenhoeck und 
Ruprecht, Gottingen, 1907. 

2. Die sprachgeschichtlichen Vorstufen des Deutschen (https://web.archive.org/web/2011071911 

7. RGA: S. 558 Proportional geringere Anteile von altsachsischen Morphemen zur wesentlich 
dominierenden althochdeutschen Lexik (Wortschatz). 

Dea Artike is ois berig in de Hall of Fame (Ruhmeshoin) aufgnumma worn. 

